Qui organitza la IV Jornada sobre Mitjans de Comunicació?
Avui es fa a la Universitat de València la IV Jornada sobre Mitjans de Comunicació, organitzada per l'Acadèmia Valenciana de la Llengua. Es fa durant tot el matí a la Facultat de Filologia, Traducció i Comunicació. La jornada se centra en l'estudi dels mitjans valencians escrits, tant en paper com digitals. En tots dos casos, es farà una ponència i una taula rodona. La ponència dels mitjans en paper serà a càrrec de Francesc Martínez, de la Universitat de València, i la dels mitjans digitals serà pronunciada pel director de VilaWeb, Vicent Partal. Quant a les taules rodones, en la dels mitjans en paper intervindran el director de Levante-EMV, Julio Monreal; Víctor Maceda, del Temps; i el director de la revista Lletraferit, Toni Sabater.
Acadèmia Valenciana de la Llengua